Päiviö Tommila

Juhani Päiviö Tommila (4. august 1931 Jyväskylä – 18. november 2022Helsingfors universitets tidigare rektor Päiviö Tommila har dött. Hufvudstadsbladet 20.11.2022. (Rootsi keeles.) Kauniainen) oli soome ajaloolane. 1988–1992 oli ta Helsingi ülikooli rektor, Eesti Teaduste Akadeemia välisliige.

Elulugu
Päiviö Tommila õppis Helsingi ülikoolis ajalugu ja kaitses seal 1964. aastal doktoriväitekirja.

Aastatel 1965−1976 töötas ta ajalooprofessori ja ajaloo osakonna juhatajana Turu ülikoolis, seejärel Helsingi ülikoolis Soome ajaloo professori, ajaloo- ja filoloogiateaduskonna dekaanina ning aastatel 1988−1992 rektorina. 1994. aastast oli ta Helsingi ülikooli emeriitprofessor.In memoriam: akadeemia välisliige Päiviö Tommila, 4.08.1931−18.11.2022 Eesti TA kodulehel

1991. aastal valiti ta Eesti Teaduste Akadeemia välisliikmeks.

Päiviö Tommila oli Soome teaduste akadeemia ja Soome teadusliku seltsi liige, Eesti sihtasutuse algataja Soomes ning üks sihtasutuse Tallinna koolituskeskuse (ESKO) rajajatest.

Teadustöö
Tommila käsitles oma teadustöös Soome ajaloo eri aspekte, mis on põhiliselt seotud kultuuri- ja teaduslooga. Ta on enam kui 50 teose autor või peatoimetaja. Tema juhtimisel viidi läbi mitu Soome ajaloo uuringute suurprojekti, mille tulemusena ilmusid ulatuslikud Soome kultuuri (3 köidet: 1979−1982), linna institutsioonide (3 köidet: 1981−1984), ajakirjanduse (10 köidet: 1985−1992), valitsejate (2000) ja teaduse (4 köidet: 2000−2003) ajalugu kajastavad sariväljaanded.

Tunnustus
 1990 – Antero Wareliuse auhind
 2001 – Maarjamaa Risti III klassi teenetemärk.https://www.president.ee/en/estonia/decorations/bearer/206/paivio-tommila
 2004 – Soome Akadeemia akadeemik

Viited

Välislingid
 In memoriam: akadeemia välisliige Päiviö Tommila, 4.08.1931−18.11.2022 Eesti TA kodulehel

Kategooria:Soome ajaloolased
Kategooria:Maarjamaa Risti III klassi teenetemärgi kavalerid
Kategooria:Eesti Teaduste Akadeemia välisliikmed
Kategooria:Helsingi ülikooli professorid
Kategooria:Helsingi ülikooli rektorid
Kategooria:Sündinud 1931
Kategooria:Surnud 2022